Is-sid u l-manager ta’ gentlemen’s club f’Paceville, Joseph Zammit u Duncan Fenech inħelsu mill-akkużi li jmexxu burdell u li ħallew l-istabiliment tagħhom biex jintuża għal atti immorali. Il-Maġistrat Natasha Galea Sciberras qalet li m’hemmx provi li juru li fil-ġurnata in kwistjoni kien għaddej żfin erotiku fil-club Private, ħlief għal żeffiena waħda li diġa kienet immultata. F’Otturbu 2011, din iz-żeffiena kienet immultata €150 talli kixfet sidirha lil klijent fil-club. Zammit u Fenech qalu li għamlet hekk minn rajha. Il-Maġistrat sejħet biex dawn il-Gentlemen Clubs ikunu regolati. Żiedet tgħid li minkejja l-immoralità, l-attività ma tistax titqies aktar illeġittima ladarba tkun regolata u jkun assigurat li ma jsirux abbużi u sfruttar.